CELEX: 32005R0863
Language: sk
Date: 2005-06-07 00:00:00
Title: Nariadenie Komisie (ES) č. 863/2005 zo 7. júna 2005, ktorým sa mení a dopĺňa nariadenie (ES) č. 459/2005 ohľadom množstva, ktoré pokrýva stála verejná súťaž na vývoz pšenice obyčajnej v držbe rakúskej intervenčnej agentúry

8.6.2005   
            
            
               SK
            
            
               Úradný vestník Európskej únie
            
            
               L 144/37
            
         
      NARIADENIE KOMISIE (ES) č. 863/2005
   zo 7. júna 2005,
   ktorým sa mení a dopĺňa nariadenie (ES) č. 459/2005 ohľadom množstva, ktoré pokrýva stála verejná súťaž na vývoz pšenice obyčajnej v držbe rakúskej intervenčnej agentúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 6,
   keďže:
   
               (1)
            
            
               Nariadenie Komisie (EHS) č. 2131/93 (2) stanovuje postup a podmienky pre predaj obilnín v držbe intervenčných agentúr.
            
         
               (2)
            
            
               Nariadenie Komisie (ES) č. 459/2005 (3) otvorilo stálu verejnú súťaž na vývoz 130 663 ton pšenice obyčajnej v držbe rakúskej intervenčnej agentúry.
            
         
               (3)
            
            
               Rakúsko informovalo Komisiu o úmysle jeho intervenčného orgánu zvýšiť množstvo ponúknuté do verejnej súťaže na účely vývozu o 30 000 ton. Vzhľadom na situáciu na trhu je potrebné súhlasne odpovedať na žiadosť Rakúska.
            
         
               (4)
            
            
               Vzhľadom na zvýšenie množstiev ponúknutých do verejnej súťaže je potrebné zmeniť uskladnené množstvá v regiónoch skladovania uvedené v prílohe I k nariadeniu (ES) č. 459/2005.
            
         
               (5)
            
            
               V dôsledku toho je potrebné zmeniť a doplniť nariadenie (ES) č. 459/2005.
            
         
               (6)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Nariadenie (ES) č. 459/2005 sa týmto mení a dopĺňa takto:
   
               1.
            
            
               Článok 2 sa nahrádza takto:
               „Článok 2
               1.   Verejná súťaž sa vzťahuje na maximálne množstvo 160 663 ton bežnej pšenice, ktoré sa bude vyvážať do všetkých tretích krajín s výnimkou Albánska, Bulharska, Chorvátska, Bývalej juhoslovanskej republiky Macedónsko, Bosny a Hercegoviny, Lichtenštajnska, Rumunska, Srbska a Čiernej Hory (4) a Švajčiarska.
               2.   Regióny, v ktorých je uskladnených 160 663 ton pšenice obyčajnej, sú uvedené v prílohe I.
            
         
               2.
            
            
               Príloha I sa nahrádza prílohou k tomuto nariadeniu.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78.
   
      (2)  Ú. v. ES L 191, 31.7.1993, s. 76. Nariadenie naposledy zmenené a doplnené nariadením (ES) č. 749/2005 (Ú. v. EÚ L 126, 19.5.2005, s. 10).
   
      (3)  Ú. v. EÚ L 75, 22.3.2005, s. 9. Nariadenie naposledy zmenené a doplnené nariadením (ES) č. 698/2005 (Ú. v. EÚ L 114, 4.5.2005, s. 7).
   
      (4)  Vrátane Kosova, tak ako je definované rezolúciou Bezpečnostnej rady Spojených národov č. 1244 z 10. júna 1999.“
   
      PRÍLOHA
      
         
            „PRÍLOHA I
            
                        (v tonách)
                     
                  
                        Miesto uskladnenia
                     
                     
                        Množstvá
                     
                  
                        Burgenland, Niederösterreich, Oberösterreich
                     
                     
                        160 663“